**APSTIPRINĀTI :**

ar Skrundas novada domes

25.03.2021.sēdes lēmumu

(prot. Nr.6, 7.§)

### pašvaldības nekustamā īpašuma-

### “Umuri”, SKRUNDĀ, Skrundas novadā izsoles noteikumi.

1. SKRUNDAS NOVADA PAŠVALDĪBA nekustamā īpašuma – “Umuri”, Skrundā, Skrundas novadā, izsoles noteikumi (turpmāk tekstā – noteikumi) paredz kārtību, kādā organizējama nekustamās mantas izsole atbilstoši Publiskas personas mantas atsavināšanas likumam.
2. Izsoli organizē Skrundas novada pašvaldības īpašumu atsavināšanas un iznomāšanas komisija (turpmāk tekstā – izsoles komisija).
3. Izsoles veids – mutiska izsole ar augšupejošu soli.
4. Īpašums tiks pārdots pretendentam, kas piedāvās visaugstāko cenu.
5. Izsoles vieta un laiks –**27.04.2020. plkst.10:30, SKRUNDAS NOVADA PAŠVALDĪBĀ, Skrundā, Raiņa ielā 11**.
6. Izsoles dalībnieku reģistrācija līdz **26.04.2020. plkst. 16:00**.

**ZIŅAS PAR IZSOLĒ PIEDĀVĀTO NEKUSTAMO ĪPAŠUMU**

1. Izsolē tiek piedāvāts nekustamais īpašums – **“Umuri”, Skrundā, Skrundas novadā**, īpašuma tiesības nostiprinātas Skrundas pilsētas zemesgrāmatas nodalījumā Nr.100000583726:
   * zemes kadastra apzīmējums 62090040305;

* kopējā platība: 6730 m2;
* zemes lietošanas veids pēc teritorijas plānojuma - savrupmāju apbūves teritorija;
* Skrundas novada pašvaldībai ir spēkā apbūves tiesību līgums ar Aivaru Sebežu līdz 13.08.2029., turpmāk – apbūves tiesību līgums;
* Apbūves tiesību līgums Aivaram Sebežam ir reģistrēts Skrundas pilsētas zemesgrāmatas nodalījumā Nr.100000583726 AT001 līdz 13.08.2029.;
* zemes vienībai “Umuri”, Skrundā, Skrundas novadā, kadastra apzīmējums 62090040305 nav piekļuve – piebraucamais ceļš;
* Izsoles vairāksolītājam ir saistošs apbūves tiesību līgums, un vienlaicīgi ar pirkuma līguma noslēgšanu vairāksolītājs paraksta apbūves tiesību līguma pārjaunojuma līgumu, ar kuru vairāksolītājs iestājas pašvaldības vietā un šīs izmaiņas ir reģistrējamas zemesgrāmatā;

1. Nekustamā īpašuma izsoles nosacītā cena – **EUR 2400,00 (divi tūkstoši četri simti eiro).**
2. Izsolāmā objekta cenas paaugstinājums izsoles gaitā (solis) – EUR 20,00 (divdesmit eiro).
3. Drošības nauda – 10% no nosacītās cenas, t.i. EUR 240,00 (divi simti četrdesmit eiro).
4. Samaksas nosacījumi par nosolīto objektu: piedāvātā augstākā summa, atrēķinot iemaksāto nodrošinājumu (EUR 240,00) jāsamaksā par nosolīto nekustamo īpašumu viena mēneša laikā no izsoles rezultātu apstiprināšanas.
5. Kontaktpersona par nekustamo īpašumu: Normunds Danenbergs t.63350464, 29467742, e-pasts: [normunds.danenbergs@skrunda.lv](mailto:normunds.danenbergs@skrunda.lv).

**IZSOLES DALĪBNIEKU REĢISTRĒŠANAS KĀRTĪBA**

1. Izsoles dalībnieku reģistrācija notiek Skrundas novada pašvaldībā, Skrundā, Raiņa ielā 11, sākot no sludinājuma publicēšanas dienas līdz **26.04.2020. plkst. 16:00.** Reģistrāciju veic izsoles komisijas sekretāre Dace Buķele sekojošos laikos: darbadienās no 8:00 līdz 12:00 un no 13:00 līdz 17:00 vai iepriekš vienojoties pa tālruni 63350451.
2. Drošības nauda – EUR 240,00 jāieskaita Skrundas novada pašvaldības kontā: A/S SEB banka, norēķinu kontā LV02UNLA0011012130924.
3. Lai reģistrētos par izsoles dalībnieku, jāiesniedz pieteikums, kurā pretendents apliecina, ka ir iepazinies ar izsoles noteikumiem un jāuzrāda šādi dokumenti:

**fiziskām personām:**

* + pase vai personas apliecība;
  + maksājuma dokumenti par reģistrācijas maksas un drošības naudas samaksu.

**juridiskām personām:**

* izziņa no Uzņēmumu reģistra, kas apliecina pieteikumā parakstījušās personas tiesības rīkoties juridiskās personas vārdā, un pilnvarojums, ja pieteikumu parakstījusi persona, kura tam īpaši pilnvarota;
* maksājuma dokumenti par drošības naudas samaksu.

1. Izsoles dalībniekus reģistrē uzskaites žurnālā, kurā jānorāda šādas ziņas:
   * izsoles objekts;
   * izsoles dalībnieka kārtas numurs;
   * fiziskajām personām – izsoles dalībnieka vārds, uzvārds, pilsonība, personas kods, adrese;
   * juridiskām personām – juridiskās personas pilns nosaukums, adrese, reģistrācijas Nr. Uzņēmumu reģistrā, juridiskās personas pārstāvja (pilnvarotās personas) vārds, uzvārds, personas kods, kontakttālrunis;
   * atzīme par drošības naudas un reģistrācijas maksas samaksu.
2. Izsoles organizētājs izsniedz reģistrētajam izsoles dalībniekam reģistrācijas apliecību (pielikumā) saskaņā ar uzskaites žurnālā minētiem datiem.
3. Izsoles komisijai nav tiesību iepazīstināt fiziskās un juridiskās personas ar ziņām par izsoles dalībniekiem.

# IZSOLES NORISE

1. Izsole notiek, ja uz to ierodas vismaz viens izsoles dalībnieks un piekrīt iegādāties Objektu par cenu, kas vienāda ar Objekta sākumcenu un vienu izsoles soli- EUR 2420,00 (divi tūkstoši četri simti divdesmit eiro).
2. Ja izsoles dalībnieks nav ieradies uz izsoli, viņam 7 dienu laikā pēc izsoles dienas tiek atmaksāta drošības nauda.
3. Izsoles dalībnieks pie ieejas izsoles telpā uzrāda izsoles dalībnieka reģistrācijas apliecību, saskaņā ar kuru viņam tiek izsniegta izsoles karte - numurs, kas atbilst uzskaites žurnālā un izsoles dalībnieka reģistrācijas apliecībā ierakstītajam izsoles dalībnieka kārtas numuram.
4. Izsoli vada izsoles komisijas norīkota persona – izsoles vadītājs.
5. Izsoles gaita tiek protokolēta. Izsoles protokolā jāatspoguļo visas izsoles vadītāja un dalībnieku darbības izsoles gaitā.
6. Atklājot izsoli, tās vadītājs nosauc savu uzvārdu, protokolētāja uzvārdu, un katra komisijas locekļa uzvārdu; raksturo izsolāmo objektu, paziņo sākumcenu, kā arī summu, par kādu cena katrā nākamajā solījumā tiek paaugstināta (izsoles soli).
7. Izsoles vadītājs nosauc izsolāmā objekta sākotnējo cenu un iesāk solīšanas procesu ar jautājumu: “Kas sola vairāk?”.
8. Izsoles vadītājam ir tiesības mainīt izsoles laikā izsoles soli, ja tas nepieciešams un izsoles komisija tam piekrīt.
9. Izsoles dalībnieki solīšanas procesā paceļ savu reģistrācijas karti – numuru. Izsoles vadītājs paziņo pirmā solītāja reģistrācijas numuru un piedāvāto cenu. Ja neviens no izsoles dalībniekiem vairs augstāku cenu nepiedāvā, izsoles vadītājs trīs reizes atkārto visaugstāko piedāvāto cenu un apstiprina to ar āmura piesitienu. Pēdējais āmura piesitiens nozīmē, ka izsoles vadītājs ir pieņēmis vairāksolījumu un pārdošana ir noslēgusies.
10. Izsoles dalībnieks, kurš ir piedāvājis visaugstāko cenu, pēc nosolīšanas ar savu parakstu protokolā apliecina tajā norādītās cenas atbilstību nosolītajai cenai.
11. Atsakoties no tālākas solīšanas, katram dalībniekam ar parakstu izsoles dalībnieku reģistrā jāapstiprina sava pēdējā nosolītā summa.

# IZSOLES REZULTĀTU APSTIPRINĀŠANA

1. Pēc izsoles komisijas locekļi apstiprina izsoles protokolu ar saviem parakstiem un ar Skrundas novada domes lēmumu apstiprina izsoles rezultātus.
2. Izsoles protokolu sagatavo 3 eksemplāros (pa vienam - objekta nosolītājam, izsoles komisijai, domei).
3. Viena mēneša laikā pēc izsoles rezultātu apstiprināšanas nekustamā īpašuma nosolītājs veic visus maksājumus.
4. Nedēļas laikā pēc maksājumu nokārtošanas pašvaldība pieņem lēmumu par pirkuma līguma slēgšanu.
5. Sūdzības par izsoles rīkotāju darbībām un izsoles norisi iesniedzamas domei.

Skrundas novada pašvaldības

Domes priekšsēdētāja L.Robežniece

**PIETEIKUMS**

**UZ PAŠVALDĪBAS NEKUSTAMĀ ĪPAŠUMA**

**“UMURI”, SKRUNDĀ, SKRUNDAS NOVADĀ**

### IZSOLI

**28.04.2020. plkst.10:30**

**Skrundā**

Fiziskā persona

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*vārds, uzvārds, personas kods, pilsonība, adrese*

Juridiskā persona

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*nosaukums, reģistrācijas Nr. UR, jurid. adrese, pārstāvja vai pilnvarotās pers. vārds, uzvārds, pers. kods*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apliecinu, ka esmu iepazinies ar izsoles noteikumiem un lūdzu reģistrēt mani kā izsoles dalībnieku.

--------------------------- ----------------------

datums paraksts